फॉक्सवैगन की मार्च बिक्री कई गुना बढ़ी  
फॉक्सवैगन ने कहा है कि हैचबैक पोलो और सेडान वेंटो के कारण उसकी मार्च बिक्री कई गुना बढ़ोतरी के साथ 8,095 वाहन पहुंच गई।
कार निर्माता कंपनी फॉक्सवैगन ने कहा है कि हैचबैक पोलो और सेडान वेंटो के कारण उसकी मार्च बिक्री कई गुना बढ़ोतरी के साथ 8,095 वाहन पहुंच गई। कंपनी ने एक विज्ञप्ति में कहा कि उसकी बिक्री में बढ़ोतरी जारी है और मार्च में उसने 8,095 वाहन बेचे हैं। इससे पिछले साल के इसी माह में कंपनी ने 987 वाहन बेचे थे।  मार्च माह में समाप्त वित्तवर्ष 2011 के दौरान कंपनी की बिक्री बढ़कर 51,608 पर पहुंच गयी, जबकि इससे पिछले साल के दौरान कंपनी ने 4,103 वाहन बेचे थे। कंपनी समूह के निदेशक :भारत: नीरज गर्ग ने कहा, हमारी बिक्री में लगातार इजाफा हो रहा है और हमारी स्थिति मजबूत हो रही है।